

ที่ มท ๐๘20.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10๓00

กุมภาพันธ์ 2567

เรื่อง การจัดงาน “MOI Waste Bank Week - มหาดไทยปักธงประกาศความสำเร็จ 1 องค์กรปกครอง  
ส่วนท้องถิ่น 1 ธนาคารขยะ”

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ด่วนที่สุด ที่ มท 0820.4/ว 12706 ลงวันที่ 28 ธันวาคม 2566

2. หนังสือวิทยุสื่อสารในราชการกรมส่งเสริมการปกครองท้องถิ่น ด่วนที่สุด ที่ มท 0820.4/ว 31   
ลงวันที่ 4 มกราคม 2567

3. หนังสือกรมส่งเสริมการปกครองท้องถิ่น ด่วนที่สุด ที่ มท 0820.4/ว 432   
ลงวันที่ 29 มกราคม 2567

สิ่งที่ส่งมาด้วย 1. แนวทางการปฏิบัติในการจัดงาน “MOI Waste Bank Week - มหาดไทย จำนวน 1 ฉบับ

ปักธงประกาศความสำเร็จ 1 องค์กรปกครองส่วนท้องถิ่น 1 ธนาคารขยะ”

2. แบบรายงานผลการประชาสัมพันธ์การจัดงาน MOI Waste Bank Week จำนวน 1 ฉบับ

ระดับองค์กรปกครองส่วนท้องถิ่น

3. แบบรายงานผลการประชาสัมพันธ์การจัดงาน MOI Waste Bank Week จำนวน 1 ฉบับ

ระดับจังหวัด

ตามที่กระทรวงมหาดไทยได้มีหนังสือแจ้งซักซ้อมแนวทางการขับเคลื่อนการดำเนินงานฯ   
ธนาคารขยะ โดยกำหนดให้มีการ Kick-Off การขับเคลื่อนธนาคารขยะ (Recyclable Waste Bank)   
ขององค์กรปกครองส่วนท้องถิ่นพร้อมกันในวันที่ 1 มกราคม 2567 และได้กำหนดให้จังหวัดรวบรวมข้อมูลและรายงานผลการขับเคลื่อนธนาคารขยะ จำนวน 3 ระยะ ความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อเป็นการส่งเสริมให้องค์กรปกครองส่วนท้องถิ่นจัดระบบจัดการและกำจัดขยะมูลฝอยอย่างมีประสิทธิภาพตามแนวทางที่กำหนดในประกาศกระทรวงมหาดไทย เรื่อง การจัดการขยะมูลฝอย พ.ศ. 2560 โดยการนำแนวคิดระบบเศรษฐกิจหมุนเวียน  
มาใช้ในการจัดการสิ่งปฏิกูลและมูลฝอยภายใต้หลักการ 3R คือ ใช้น้อยใช้ซ้ำ และนำกลับมาใช้ใหม่และรณรงค์สร้างความรับรู้ ความเข้าใจ และจิตสำนึกให้ประชาชนมีส่วนร่วมในการลดปริมาณขยะและคัดแยกขยะ  
ที่สามารถนำไปรีไซเคิลไปจำหน่ายเพื่อให้มีรายได้กลับคืนสู่ชุมชน จึงขอให้จังหวัดพิจารณาดำเนินการดังนี้

1. จัดงาน **“MOI Waste Bank Week – มหาดไทย ปักธงประกาศความสำเร็จ 1 องค์กรปกครองส่วนท้องถิ่น 1 ธนาคารขยะ”** ระหว่างวันที่ 11 – 15 มีนาคม 2567 ให้บรรลุวัตถุประสงค์ตามแนวทางที่กำหนด โดยให้จัดนิทรรศการแสดงผลการดำเนินการขับเคลื่อนธนาคารขยะขององค์กรปกครองส่วนท้องถิ่นที่ได้รับการคัดเลือก พร้อมทั้งจัดให้มีองค์ประกอบของธนาคารขยะให้ครบถ้วนรวมถึงให้จัดพื้นที่สำหรับสาธิตการซื้อขายขยะรีไซเคิล (เสมือนจริง)

/2. แจ้งองค์กร...

-2-

2. แจ้งองค์กรปกครองส่วนท้องถิ่นทุกแห่งที่เริ่มจัดตั้งธนาคารขยะหลังวันที่ 1 มกราคม 2567 จัดงาน **“MOI Waste Bank Week – มหาดไทย ปักธงประกาศความสำเร็จ 1 องค์กรปกครองส่วนท้องถิ่น 1 ธนาคารขยะ”** ณ องค์กรปกครองส่วนท้องถิ่นทุกแห่ง ในระหว่างวันที่ 11 – 15 มีนาคม 2567 โดยให้ดำเนินการจัดให้มีกิจกรรมการซื้อขายขยะรีไซเคิลของธนาคารขยะ พร้อมทั้งจัดให้มีองค์ประกอบของธนาคารขยะให้ครบถ้วนรวมถึงให้จัดพื้นที่สำหรับสาธิตการซื้อขายขยะรีไซเคิล (เสมือนจริง) ทั้งนี้ หากไม่สามารถดำเนินการได้ภายในช่วงวันดังกล่าว ให้องค์กรปกครองส่วนท้องถิ่นจัดกิจกรรมให้แล้วเสร็จภายในวันที่   
22 มีนาคม 2567 สำหรับการดำเนินงานระดับอำเภอ สามารถบูรณาการการดำเนินงานร่วมกับองค์กรปกครองส่วนท้องถิ่นในพื้นที่เพื่อดำเนินการตามช่วงเวลาที่กำหนด

3. เชิญภาคีเครือข่ายของกระทรวงมหาดไทย ตลอดจนอาสาสมัครท้องถิ่นรักษ์โลก นักเรียน นักศึกษา เครือข่ายภาคประชาชนในพื้นที่เข้าร่วมงานเพื่อเป็นการเผยแพร่ความรู้และกระตุ้นให้ประชาชนตระหนักถึงความสำคัญของการคัดแยกขยะต้นทาง

ทั้งนี้ ขอให้รายงานข้อมูลให้กรมส่งเสริมการปกครองท้องถิ่นทราบ ภายในวันที่ 29 มีนาคม 2567 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ(นาย

อธิบดีกรมส่งเสริมการปกครองท้องถิ่น

ร.อสถ. …………………………......……

ผอ.กสว. …………………………………

ผอ.กง.ปอ. ……….......………………

หน.กง.ปอ. ……….......………………

จนท.พิมพ์ …………………………………..….

กองสิ่งแวดล้อมท้องถิ่น

กลุ่มงานการเปลี่ยนแปลงสภาพภูมิอากาศ

โทร. ๐ ๒๒๔๑ ๙๐๐๐ ต่อ 2112

ไปรษณีย์อิเล็กทรอนิกส์ dlawastebank@gmail.com

ผู้ประสานงาน นางสาวอารยา ทองเสม โทร. 09 2546 1952

**แนวทางการปฏิบัติในการจัดงาน “MOI Waste Bank Week - มหาดไทยปักธงประกาศความสำเร็จ**

**1 องค์กรปกครองส่วนท้องถิ่น 1 ธนาคารขยะ”**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. วัตถุประสงค์การดำเนินงาน**

(1) เพื่อส่งเสริมและสนับสนุนนโยบายของรัฐบาลและกระทรวงมหาดไทยในการส่งเสริมให้องค์กรปกครองส่วนท้องถิ่นจัดให้มีระบบจัดการและกำจัดขยะมูลฝอยอย่างมีประสิทธิภาพตามแนวทางที่กำหนด  
ในประกาศกระทรวงมหาดไทย เรื่อง การจัดการขยะมูลฝอย พ.ศ. 2560

(2) เพื่อส่งเสริมและสนับสนุนให้องค์กรปกครองส่วนท้องถิ่นนำแนวคิดระบบเศรษฐกิจหมุนเวียน (Circular Economy) มาใช้ในการจัดการสิ่งปฏิกูลและมูลฝอยภายใต้หลักการ 3R คือ ใช้น้อยใช้ซ้ำ และนำกลับมาใช้ใหม่

(3) เพื่อรณรงค์สร้างความรับรู้ ความเข้าใจ และจิตสำนึกให้ประชาชนมีส่วนร่วมในการลดปริมาณขยะและคัดแยกขยะที่สามารถนำไปรีไซเคิลไปจำหน่ายเพื่อให้มีรายได้กลับคืนสู่ชุมชน

(4) เพื่อสนับสนุนและส่งเสริมให้องค์กรปกครองส่วนท้องถิ่นกำหนดระบบสวัสดิการชุมชนร่วมกับสมาชิกธนาคารขยะ

**2. ระยะเวลาดำเนินการ** ระหว่างวันที่ 11 – 15 เดือนมีนาคม 2567 (จังหวัดสามารถพิจารณากำหนดวัน  
จัดงานฯ ได้ตามความเหมาะสม โดยทุกจังหวัดต้องดำเนินการจัดงานให้แล้วเสร็จภายในกรอบระยะเวลาที่กำหนด)

**3. พื้นที่เป้าหมาย** องค์กรปกครองส่วนท้องถิ่นทุกแห่งที่เริ่มจัดตั้งธนาคารขยะ หลังวันที่ 1 มกราคม 2567และจังหวัด 76 จังหวัด

**4 วิธีดำเนินการ**

**การดำเนินงานระดับจังหวัด**

(1) ให้สำนักงานส่งเสริมการปกครองท้องถิ่นจังหวัดพิจารณา**คัดเลือกองค์กรปกครองส่วนท้องถิ่นที่มี  
ผลการดำเนินงานขับเคลื่อนธนาคารขยะที่โดดเด่น** เป็นตัวแทนของจังหวัด นำเสนอผลงาน **“MOI Waste Bank Week – มหาดไทยปักธงประกาศความสำเร็จ 1 องค์กรปกครองส่วนท้องถิ่น 1 ธนาคารขยะ” ในระดับจังหวัด**โดยพิจารณาจากจำนวนสมาชิก รายได้ที่ได้รับจากการจำหน่ายขยะรีไซเคิลสูงสุด มีระเบียบที่ชัดเจน และมีรูปแบบสวัสดิการชุมชนที่ชัดเจนและเหมาะสม

(2) ให้สำนักงานส่งเสริมการปกครองท้องถิ่นจังหวัด นำเสนอแนวทางและรายละเอียดการจัดงาน  **“MOI Waste Bank Week - มหาดไทยปักธงประกาศความสำเร็จ 1 องค์กรปกครองส่วนท้องถิ่น 1 ธนาคารขยะ”** **โดยกำหนดให้มีการจัดงาน MOI Waste Bank Week ระดับจังหวัด** โดยเรียนเชิญ  
ผู้ว่าราชการจังหวัดให้เกียรติเป็นประธานในพิธีการประกาศความสำเร็จในการจัดตั้งธนาคารขยะฯในหัวข้อ**“MOI Waste Bank Week - มหาดไทยปักธงประกาศความสำเร็จ 1 องค์กรปกครองส่วนท้องถิ่น   
1 ธนาคารขยะ” ณ พื้นที่องค์กรปกครองส่วนท้องถิ่นที่ได้รับการคัดเลือก** ทั้งนี้ รายละเอียดในการจัดงานประกาศความสำเร็จได้กำหนดไว้ ดังนี้

(2.1) จัดนิทรรศการผลการดำเนินการขับเคลื่อนธนาคารขยะขององค์กรปกครองส่วนท้องถิ่นที่ได้รับการคัดเลือก โดยจัดให้มีองค์ประกอบของธนาคารขยะให้ครบถ้วน ประกอบด้วย สมุดรับฝากขยะ คำสั่งแต่งตั้งคณะทำงาน ระเบียบของธนาคารขยะ แฟ้มรายชื่อสมาชิก ป้ายราคาซื้อขายขยะรีไซเคิล ขยะรีไซเคิลที่ประชาชนนำมาจำหน่าย ฯลฯ

(2.2) จัดพื้นที่สำหรับการสาธิตการซื้อขายขยะรีไซเคิล (เสมือนจริง)

(2.3) ให้ผู้ว่าราชการจังหวัดมอบนโยบายแนวทางการขับเคลื่อนการดำเนินงานธนาคารขยะในพื้นที่ในระยะต่อไป

/ (2.4) เชิญภาคี...

-2-

(2.4) เชิญภาคีเครือข่ายของกระทรวงมหาดไทย ตลอดจนอาสาสมัครท้องถิ่นรักษ์โลก นักเรียน นักศึกษา เครือข่ายภาคประชาชนในพื้นที่เข้าร่วมงานเพื่อเป็นการเผยแพร่ความรู้และกระตุ้นให้ประชาชนตระหนักถึงความสำคัญของการคัดแยกขยะ

**การดำเนินงานระดับอำเภอและองค์กรปกครองส่วนท้องถิ่น**

ขอความร่วมมือองค์กรปกครองส่วนท้องถิ่นทุกแห่งที่เริ่มจัดตั้งธนาคารขยะหลังวันที่ 1 มกราคม 2567 จัดงาน **“MOI Waste Bank Week - มหาดไทยปักธงประกาศความสำเร็จ 1 องค์กรปกครองส่วนท้องถิ่น   
1 ธนาคารขยะ**” ณ พื้นที่องค์กรปกครองส่วนท้องถิ่นทุกแห่งในระหว่างวันที่ 11 – 15 มีนาคม 2567 ทั้งนี้ ให้องค์กรปกครองส่วนท้องถิ่นจัดพื้นที่สำหรับการสาธิตการซื้อขายขยะรีไซเคิล (เสมือนจริง) โดยให้มีองค์ประกอบของธนาคารขยะให้ครบถ้วน ประกอบด้วย สมุดรับฝากขยะ คำสั่งแต่งตั้งคณะทำงาน ระเบียบของธนาคารขยะ แฟ้มรายชื่อสมาชิก ป้ายราคาซื้อขายขยะรีไซเคิล ขยะรีไซเคิลที่ประชาชนนำมาขาย ฯลฯ ทั้งนี้   
หากไม่สามารถดำเนินการได้ภายในช่วงวันดังกล่าว ให้องค์กรปกครองส่วนท้องถิ่นจัดกิจกรรมให้แล้วเสร็จภายในวันที่ 22 มีนาคม 2567 สำหรับการดำเนินงานระดับอำเภอ สามารถบูรณาการการดำเนินงานร่วมกับองค์กรปกครองส่วนท้องถิ่นในเขตพื้นที่เพื่อดำเนินการตามช่วงเวลาที่กำหนด

**การรายงานข้อมูล**

การรายงานผลการจัดงาน **“MOI Waste Bank Week - มหาดไทยปักธงประกาศความสำเร็จ   
1 องค์กรปกครองส่วนท้องถิ่น 1 ธนาคารขยะ”** กำหนดให้สำนักงานส่งเสริมการปกครองท้องถิ่นจังหวัดรวบรวมผลการจัดกิจกรรมระดับจังหวัด ระดับอำเภอ และองค์กรปกครองส่วนท้องถิ่นผ่านช่องทางต่างๆ ดังนี้

**ระดับองค์กรปกครองส่วนท้องถิ่น**

1) ประชาสัมพันธ์ผลการจัดงาน “MOI Waste Bank Week – มหาดไทยปักธงประกาศความสำเร็จ   
1 องค์กรปกครองส่วนท้องถิ่น 1 ธนาคารขยะ” ผ่านทางเว็บไซต์ ช่องทางการประชาสัมพันธ์ สื่อสังคมออนไลน์ขององค์กรปกครองส่วนท้องถิ่น รวมถึงช่อง Youtube ขององค์กรปกครองส่วนท้องถิ่น (ถ้ามี) ทั้งนี้   
ในการประชาสัมพันธ์ผลการจัดงานฯ ขอความร่วมมือในการติดแฮชแทก #MOIWASTEBANKWEEK #MOIWASTESEGREGATION #MOIACTIONISM #SDGLOCALIZATION

2) ให้องค์กรปกครองส่วนท้องถิ่นบันทึก Link การประชาสัมพันธ์การจัดงานฯ ทางเว็บไซต์ สื่อสังคมออนไลน์ และช่อง Youtube และบันทึกภาพ/โพสต์การประชาสัมพันธ์การจัดงานฯ ทางสื่อสังคมออนไลน์ในแบบรายงาน **(แบบรายงาน 1)** เพื่อรวบรวมส่งให้สำนักงานส่งเสริมการปกครองท้องถิ่นจังหวัด

3) บันทึกภาพบรรยากาศการจัดงาน “MOI Waste Bank Week - มหาดไทยปักธงประกาศความสำเร็จ   
1 องค์กรปกครองส่วนท้องถิ่น 1 ธนาคารขยะ” ระดับองค์กรปกครองส่วนท้องถิ่นเพื่อรวบรวมส่งให้สำนักงานส่งเสริมการปกครองท้องถิ่นจังหวัด

**ระดับจังหวัด**

1) ให้จังหวัดรวบรวมแบบรายงานการประชาสัมพันธ์การจัดงานฯ ขององค์กรปกครองส่วนท้องถิ่นทุกแห่ง   
**(แบบรายงาน 1)** และจัดทำแบบรายงานการประชาสัมพันธ์การจัดงานฯ ในภาพรวมของจังหวัด **(แบบรายงาน 2)**

2) ให้ประชาสัมพันธ์ผลการจัดงาน “MOI Waste Bank Week - มหาดไทยปักธงประกาศความสำเร็จ   
1 องค์กรปกครองส่วนท้องถิ่น 1 ธนาคารขยะ” ผ่านทางเว็บไซต์ และช่องทางการประชาสัมพันธ์ และสื่อสังคมออนไลน์ของจังหวัด โดยขอความร่วมมือติดแฮชแทก #MOIWASTEBANKWEEK #MOIWASTESEGREGATION #MOIACTIONISM #SDGLOCALIZATION

3) ให้จัดทำประมวลภาพบรรยากาศการจัดงาน “MOI Waste Bank Week - มหาดไทยปักธงประกาศความสำเร็จ 1 องค์กรปกครองส่วนท้องถิ่น 1 ธนาคารขยะ” แยกเป็นระดับจังหวัด อำเภอ และองค์กรปกครองส่วนท้องถิ่น

/4) ให้จัดทำ...


-3-

4) ให้จัดทำวิดีทัศน์ MOI Waste Bank Week ระดับจังหวัดความยาวไม่เกิน 5 นาที

ทั้งนี้ ให้จัดส่งแบบรายงานการประชาสัมพันธ์ฯ ในภาพรวมของจังหวัด **(แบบรายงาน 2)** ทางไปรษณีย์อิเล็กทรอนิกส์ [dlawastebank@gmail.com](mailto:dlawastebank@gmail.com) และจัดส่งให้กรมส่งเสริมการปกครองท้องถิ่นภายในวันที่  
29 มีนาคม 2567

**QR Code สำหรับดาวน์โหลดแบบรายงานฯ**

**แบบรายงานการประชาสัมพันธ์การจัดงานฯ ขององค์กรปกครองส่วนท้องถิ่นทุกแห่ง (แบบรายงาน 1) และแบบรายงานการประชาสัมพันธ์การจัดงานฯ ในภาพรวมของจังหวัด (แบบรายงาน 2)**



\*\*\*\*\*\*\*\*\*\*\*\*\*\*\*\*\*\*\*\*\*\*\*